CELEX: 32014D0520(01)
Language: hu
Date: 2014-05-15 00:00:00
Title: A Bizottság végrehajtási határozata ( 2014. május 15. ) a 649/2012/EU európai parlamenti és tanácsi rendelet alapján egyes vegyi anyagokra vonatkozó uniós behozatali határozatok elfogadásáról

20.5.2014   
            
            
               HU
            
            
               Az Európai Unió Hivatalos Lapja
            
            
               C 152/2
            
         A BIZOTTSÁG VÉGREHAJTÁSI HATÁROZATA
   (2014. május 15.)
   a 649/2012/EU európai parlamenti és tanácsi rendelet alapján egyes vegyi anyagokra vonatkozó uniós behozatali határozatok elfogadásáról
   (2014/C 152/02)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a veszélyes vegyi anyagok kiviteléről és behozataláról szóló, 2012. július 4-i 649/2012/EU európai parlamenti és tanácsi rendeletre (1) és különösen annak 13. cikke (1) bekezdésének második albekezdésére,
   a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2006/EK európai parlamenti és tanácsi rendelet (2) 133. cikkével létrehozott bizottsággal folytatott konzultációt követően,
   mivel:
   
               (1)
            
            
               A 649/2012/EU rendelet értelmében az Unió nevében a Bizottságnak kell határoznia arról, hogy engedélyezi-e az előzetes tájékoztatáson alapuló jóváhagyási (PIC) eljáráshoz kötött vegyi anyagok behozatalát az Európai Unióba.
            
         
               (2)
            
            
               A 2006/730/EK tanácsi határozattal (3) jóváhagyott, a nemzetközi kereskedelemben forgalmazott egyes veszélyes vegyi anyagok és növényvédő szerek előzetes tájékoztatáson alapuló jóváhagyási eljárásáról szóló rotterdami egyezmény (a továbbiakban: rotterdami egyezmény) által létrehozott PIC-eljárás igazgatását szolgáló titkársági feladatok ellátására az ENSZ Környezetvédelmi Programját (UNEP) és az Élelmezési és Mezőgazdasági Szervezetet (FAO) jelölték ki.
            
         
               (3)
            
            
               A közös kijelölt hatóságként eljáró Bizottságnak a PIC-eljárás hatálya alá tartozó vegyi anyagok behozataláról szóló határozatokat az Unió és a tagállamok nevében továbbítania kell a rotterdami egyezmény titkárságára.
            
         
               (4)
            
            
               A rotterdami egyezményben részes felek konferenciájának hatodik ülésén hozott RC 6/4 határozattal az azinfosz-metil növényvédő szerként a PIC-eljárás hatálya alá került. Erről a Bizottság határozati útmutató formájában tájékoztatást kapott a rotterdami egyezmény titkárságától. Az 1107/2009/EK európai parlamenti és tanácsi rendelet (4) megtiltotta az azinfosz-metilnek a növényvédő szerként használt keverékek összetevőjeként való forgalomba hozatalát és használatát.
            
         
               (5)
            
            
               A rotterdami egyezményben részes felek konferenciájának hatodik ülésén hozott RC 6/5 határozattal a kereskedelmi forgalomban levő pentabróm-difenil-éter, amely tetrabróm-difenil-étert és pentabróm-difenil-étert is tartalmaz, ipari vegyi anyagként a PIC-eljárás hatálya alá került. Erről a Bizottság határozati útmutató formájában tájékoztatást kapott a rotterdami egyezmény titkárságától. A 850/2004/EK európai parlamenti és tanácsi rendelet (5) meghatározott kivételek engedélyezése mellett megtiltotta a tetrabróm-difenil-éter és a pentabróm-difenil-éter előállítását, forgalomba hozatalát és használatát.
            
         
               (6)
            
            
               A rotterdami egyezményben részes felek konferenciájának hatodik ülésén hozott RC 6/6 határozattal a kereskedelmi forgalomban levő oktabróm-difenil-éter, amely hexabróm-difenil-étert és heptabróm-difenil-étert is tartalmaz, ipari vegyi anyagként a PIC-eljárás hatálya alá került. Erről a Bizottság határozati útmutató formájában tájékoztatást kapott a rotterdami egyezmény titkárságától. A 850/2004/EK rendelet meghatározott kivételek engedélyezése mellett megtiltotta a hexabróm-difenil-éter és a heptabróm-difenil-éter előállítását, forgalomba hozatalát és használatát.
            
         
               (7)
            
            
               A rotterdami egyezményben részes felek konferenciájának hatodik ülésén hozott RC 6/7 határozattal a perfluoroktán-szulfonsav, a perfluoroktán-szulfonátok, a perfluoroktán-szulfonamidok és a perfluoroktán-szulfonilok ipari vegyi anyagként a PIC-eljárás hatálya alá kerültek. Erről a Bizottság határozati útmutató formájában tájékoztatást kapott a rotterdami egyezmény titkárságától. A 850/2004/EK rendelet több meghatározott kivétel engedélyezése mellett megtiltotta a perfluoroktán-szulfonsav, a perfluoroktán-szulfonátok, a perfluoroktán-szulfonamidok és a perfluoroktán-szulfonilok előállítását, forgalomba hozatalát és használatát.
            
         
               (8)
            
            
               Az azinfosz-metillel, a kereskedelmi forgalomban levő pentabróm-difenil-éterrel, a kereskedelmi forgalomban levő oktabróm-difenil-éterrel, a perfluoroktán-szulfonsavval, a perfluoroktán-szulfonátokkal, a perfluoroktán-szulfonamidokkal és a perfluoroktán-szulfonilokkal kapcsolatban végső behozatali határozatot szükséges hozni,
            
         A KÖVETKEZŐKÉPPEN HATÁROZOTT:
   Egyetlen cikk
   A Bizottság az azinfosz-metil, a kereskedelmi forgalomban levő pentabróm-difenil-éter, a kereskedelmi forgalomban levő oktabróm-difenil-éter, a perfluoroktán-szulfonsav, a perfluoroktán-szulfonátok, a perfluoroktán-szulfonamidok és a perfluoroktán-szulfonilok behozataláról szóló végső határozatot a mellékletben lévő behozatali válasz-formanyomtatványban megállapítottak szerint elfogadja.
   
      Kelt Brüsszelben, 2014. május 15-én.
      
         
            a Bizottság részéről
         
         Janez POTOČNIK
         
            a Bizottság tagja
         
      
   
   
      (1)  HL L 201., 2012.7.27., 60. o.
   
   
      (2)  HL L 396., 2006.12.30., 1. o.
   
   
      (3)  A Tanács 2006. szeptember 25-i 2006/730/EK határozata a nemzetközi kereskedelemben forgalmazott egyes veszélyes vegyi anyagok és növényvédő szerek előzetes tájékoztatáson alapuló jóváhagyási eljárásáról szóló rotterdami egyezménynek az Európai Közösség részéről történő megkötéséről (HL L 299., 2006.10.28., 23. o.).
   
      (4)  Az Európai Parlament és a Tanács 2009. október 21-i 1107/2009/EK rendelete a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről (HL L 309., 2009.11.24., 1. o.).
   
      (5)  Az Európai Parlament és a Tanács 2004. április 29-i 850/2004/EK rendelete a környezetben tartósan megmaradó szerves szennyező anyagokról és a 79/117/EGK irányelv módosításáról (HL L 158., 2004.4.30., 7. o.).
   
      MELLÉKLET